02004692804990008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 469 

~ * ’ ” ~~ 28 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χωροθέτηση και δημιουργία θαλάσσιας ζώνης αγκυ¬ 
ροβολιού στα Κατάπολα Αμοργού Ν. Κυκλάδων... 1 

Συγκρότηση Γραφείων στη Δ/νση Σπουδών Δ.Ε. του Υ¬ 
πουργείου Εθνικής Παιδείας και θρησκευμάτων... 2 
Σύσταση Νομικού Προσώπου στο Δήμο Αμφίπολης Ν. 
Σερρών με την επωνυμία «ΚΕΝΤΡΟ ΑΝΟΙΧΤΗΣ 

ΠΡΟΣΤΑΣΙΑΣ ΗΛΙΚΙΩΜΕΝΩΝ - Κ.Α.Π.Η.». 3 

Σύσταση ιδίου νομικού προσώπου με την επωνυμία 
«Σχολική Επιτροπή Λυκείου Δημοτικού Διαμερί¬ 
σματος Αλέας, στο Δήμο Τεγέας Ν. Αρκαδίας». 4 

Σύσταση ιδίου νομικού προσώπου με την επωνυμία «Ε¬ 
νιαία «Σχολική Επιτροπή Δημοτικού Σχολείου και 
Νηπιαγωγείου Δημοτικού Διαμερίσματος Σταδίου» 

στο Δήμο Τεγέας Ν. Αρκαδίας»... 5 

Σύσταση ιδίου νομικού προσώπου με την επωνυμία «Ε¬ 
νιαία Σχολική Επιτροπή Δημοτικού Σχολείου και 
Νηπιαγωγείου Δημοτικού Διαμερίσματος Ριζών» 

στο Δήμο Τεγέας Ν. Αρκαδίας. 6 

Σύσταση ιδίου νομικού προσώπου με την επωνυμία 
«Σχολική Επιτροπή Γυμνασίου Δημοτικού Διαμερί¬ 
σματος Αλέας στο Δήμο Τεγέας Ν. Αρκαδίας». 7 


ΑΠΟΦΑΣΕΙ Σ 

Αριθ.Τ/1317 0) 

Χωροθέτηση και δημιουργία θαλάσσιας ζώνης αγκυρο¬ 
βολιού στα Κατάπολα Αμοργού Ν. Κυκλάδων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν.2160/1993 (Κεφ.Γ άρθρα 29-37) 
όπως τροποποιήθηκε με το άρθρ. 5 του Ν .2206/94 και τις 
διατάξεις του άρθρ.27 του Ν.2636/98. 

2. Την αριθμ 1041/21-6-94 Απόφαση Υπουργού Τουρι¬ 
σμού περί συγκρότησης της Διϋπουργικής Επιτροπής 
του άρθρου 30 του Ν.2160/1993 και καθορισμού αρμο¬ 
διοτήτων της, όπως τροποποιήθηκε με την Α.Π. ΤΙ 3433/ 
17-9-97 Απόφαση Υπ. Ανάπτυξης και ισχύει. 

3. Τις διατάξεις του Π.Δ. 27/96 (ΦΕΚ 19/Α/1-2-96) περί 


συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4.Τις διατάξεις του Π.Δ. 33/99 (ΦΕΚ 36/Α/19-2-99) περί 
διορισμού Υπουργών, Αναπληρωτή Υπουργού και Υφυ¬ 
πουργών. 

δ.Την αριθμ. Τ/2531/7-7-97 (ΦΕΚ 1337/Γ/9-7-97) Απόφα¬ 
ση Πρωθυπουργού και Υπουργού Ανάπτυξης περί διορι¬ 
σμού του Λάμπρου Δημητρίου στη θέση του Ειδικού 
Γραμματέα του Υπουργείου Ανάπτυξης. 

6. Το Α.Π. 537874/22-12-97 έγγραφο της Γ Τεχνικής 
Δ/νσηςτου Ε.Ο.Τ. 

7. Το Α.Π. 97/28-1-98 έγγραφο της Κοινότητας Κατσπό- 
λων Αμοργού με συνημμένη την υπ'αριθμ. 8/1998 Απόφα¬ 
ση του ιδίου Κοινοτικού Συμβουλίου. 

8. Το Α.Π. 542/415/98/9-3-98 έγγραφο του Α2 ΐνβ του 
ΓΕΝ. 

9. Το Α.Π. 461/29-1-99 έγγραφο της Εφορείας Εναλίων 
Αρχαιοτήτων του Υπ. Πολιτισμού. 

ΙΟ.Το Α.Π. 502701/9-3-99 έγγραφο της Γ Τεχνικής 
Δ/νσηςτου Ε.Ο.Τ. 

11. Το Α.Π.3117.1/02/98/3-2-98 έγγραφο του Υπολιμε- 
ναρχείου Νάξου. 

12. Το Α.Π. 3514.47/05/98/27-3-98 έγγραφο της ΔΛΛΕ 
του ΥΕΝ. 

13. Το Α.Π. 1346/24-3-99 έγγραφο του Δήμου Αμοργού. 

14. Τα υπ αριθμ. 91/98 και 111/99 Πρακτικά της Διυ¬ 
πουργικής Επιτροπής του άρθρου 30 του Ν. 2160/93. 

15. Το γεγονός από τις διατάξεις της παρούσας, δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1.Εγκρίνουμε σύμφωνα με τις διατάξεις του άρθρ. 34 
του Ν.2160/93 όπως αντικαταστάθηκε με το άρθρ. 27 
παρ.7του Ν.2636/27-8-98την υποβληθείσα μελέτη για τη 
χωροθέτηση και δημιουργία θαλάσσιας ζώνης αγκυρο¬ 
βολιού σε προστατευόμενο όρμο, δυναμικότητας 30 θέ¬ 
σεων ελλιμενισμού στα Κατάπολα Αμοργού Νομού Κυ¬ 
κλάδων, όπως φαίνεται στο συνημμένο τοπογραφικό διά¬ 
γραμμα και την τεχνική περιγραφή του έργου, που 
αποτελούν αναπόσπαστα μέρη της παρούσας. 

Φορέας υλοποίησης είναι ο Ε.Ο.Τ. 

Η επιφάνεια της χερσαίας ζώνης του αγκυροβολιού 
είναι: 

700,00 + 850,00 τ.μ. = 1.550,00 τ.μ. 

Η επιφάνεια της θαλάσσιας ζώνης είναι: 9.855,00 τ.μ. 

Το εμβαδόν των προσχώσεων είναι 850,00 τ.μ. 

Το μήκος των κρηπιδωμάτων είναι 215,00 μ. 

2.Η έγκριση χωροθέτησης του ως άνω αγκυροβολιού, 
παρέχεται υπό τις εξής προϋποθέσεις: 

- Να υπάρχει παροχή νερού, ρεύματος και δυνατότητα 
τηλεφωνικής σύνδεσης, 

- Να προβλεφθεί η εγκατάσταση δικτύου πυρόσβεσης 
το οποίο θα εγκριθεί από την οικεία Πυροσβεστική Υπη¬ 
ρεσία. 

- Να προβλεφθεί δεξαμενή για τη συγκέντρωση και α¬ 
ποκομιδή των ελαιωδών καταλοίπων. 

- Να εξασφαλίζεται με μέριμνα του φορέα διαχείρισης 
του αγκυροβολιού η συγκέντρωση και αποκομιδή των 
σκουπιδιών και η εν γένει ευπρέπεια του χώρου. 

- Να προβλεφθεί δυνατότητα παροχής σωσηκών μέσων 
και προστασίας έναντι ναυτιλιακών κινδύνων. 

- Να υπάρχει δυνατότητα κλεισίματος του στομίου του 
λιμένος, ετοιμότητα προσωπικού και σχέδιο σε περίπτω¬ 
ση ρύπανσης Ν. 743/77 (ΦΕΚ319Α). 

- Να ληφθούν όλα τα απαραίτητα μέτρα προς αποφυγή 
ρύπανσης του χερσαίου, θαλάσσιου και περιβάλλοντος 
χώρου, όσο διαρκεί η εκτέλεση των έργων με μέριμνα του 
αναδόχου ο οποίος υποχρεούται στην άρση οποιοσδήπο¬ 
τε περιστατικού ρύπανσης που προκαλείται συνέπειά 
του. 

- Να υπάρχει άπλετος ηλεκτροφωτισμός του χώρου και 
να εξασφαλίζεται η οδική προσπέλαση στο αγκυροβόλιο. 

- Να εφοδιασθεί ο φορέας διαχείρισης του αγκυροβολι¬ 
ού ,προ της έναρξης των εργασιών με την προβλεπόμενη 
στο άρθρο 260 του Γενικού Κανονισμού Λιμένων άδεια α¬ 
πό την οικεία Λιμενική Αρχή, η οποία και θα υποδείξει τυ¬ 
χόν απαραίτητα μέτρα για την προστασία του θαλάσσιου 
περιβάλλοντος και την αποφυγή ατυχημάτων κατά την 
διάρκεια εκτέλεσης των έργων. 

- Να τηρηθούν οι διατάξεις του Κ.Ν. 5351/32 «Περί Αρ¬ 
χαιοτήτων». 

- Να εφαρμοσθεί η Τεχνική Περιγραφή και το σχέδιο ο- 
ριζοντιογραφίας θεωρημένο από την Εφορεία Εναλίων 
Αρχαιοτήτων. 

- Να ολοκληρωθεί η υποβρύχια αρχαιολογική έρευνα ε¬ 
ντοπισμού των ορίων του παρακείμενου υποθαλάσσιου 
οικισμού στη θέση Ραχίδια πριν από την έναρξη των ερ¬ 
γασιών. 

- Να παρακολουθηθούν τα έργα καθ' όλη τη διάρκεια 
κατασκευής τους από υπάλληλο της Εφορείας Εναλίων 
Αρχαιοτήτων ή από το Φύλακα Αρχαιοτήτων Αμοργού. 


- Να φωτοσημανθούντα έργα τόσο κατά τη διάρκεια κα¬ 
τασκευής τους όσο και μετά το πέρας αυτής, σύμφωνα με 
τις οδηγίες της Υπηρεσίας Φάρων προς την οποία θα α¬ 
ποσταλεί αντίγραφο της μελέτης. 

- Να διασκορπισθούν τα βυθοκορήματα από τις εκσκα¬ 
φές σε βάθη άνω των 50 μ., η ισοβαθής των οποίων διέρ¬ 
χεται ένα (1) ναυτικό μίλι Δυτικά της θέσεως κατασκευής 
των έργων. 

- Να τοποθετηθούν ελασπκά παραβλή ματα παρά τις θέ¬ 
σεις παραβολής των σκαφών προς αποφυγή ενδεχομέ¬ 
νων ναυτιλιακών κινδύνων. 

- Να εξασφαλισθεί ότι τα βάθη στα πρόσγεια του αγκυ¬ 
ροβολιού θα είναι μεγαλύτερα από τα ωφέλιμα βάθη χρη- 
σιμοποιήσεως αυτού. 

- Να προβλεφθεί η κατασκευή έργων υποδομής για την 
εγκατάσταση δικτύων ηλεκτροδοτήσεως, πυροσβέσεως 
κ,λ,π. 

- Να ληφθεί μέριμνα ώστε τα ωφέλιμα βάθη επί της ε¬ 
ξωτερικής πλευράς ΗΖ του προσήνεμου μώλου να είναι 
μεγαλύτερα των - 4,50 μ. προκειμένου να είναι δυνατός ο 
ελλιμενισμός/πρόσδεση των ταχέων σκαφών του Π.Ν. 

- Να εκδοθεί η σχετική εγκριτική απόφαση της αρμοδίας 
Λιμενικής Επιτροπής Κυκλάδων, δεδομένου ότι τα έργα 
θα λάβουν χώρα εντός της καθορισμένης^ χερσαίας ζώ¬ 
νης λιμένα. 

- Να ενημερωθεί εγκαίρως η Υδρογραφική Υπηρεσία 
για την ημερομηνία ενάρξεως των εργασιών προκειμένου 
να προβεί στην έκδοση των σχετικών προαγγελιών για την 
ενημέρωση των ναυτιλομένων. 

- Να αποσταλεί, μετά το πέρας των εργασιών, στην ίδια 
ως άνω Υπηρεσία λεπτομερής οριζοντιογραφία και ακρι¬ 
βές βυθομετρικό διάγραμμα, προκειμένου να ενημερω¬ 
θούν οι ανπστοιχοι ΧΕΕ και λοιπές ναυτιλιακές εκδόσεις. 

- Να συνεργασθεί ο φορέας διαχείρισης του έργου με 
την οικεία λιμενική αρχή προκειμένου να εξετασθεί η α¬ 
ναγκαιότητα παρουσίας ρυμουλκών στο αγκυροβόλιο για 
επέμβαση σε περιπτώσεις ανάγκης. 

- Να ληφθούν όλες οι νόμιμες άδειες και εγκρίσεις, που 
αφορούν την εκτέλεση των ως άνω έργων από τις αρμό¬ 
διες Υπηρεσίες. 

3.Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 7 Απριλίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 


¥ 

Ιί! 


Αριθ. Γ2/2004 (2) 

Συγκρότηση Γραφείων στη Δ/νση Σπουδών Δ.Ε. του Υ¬ 
πουργείου Εθνικής Παιδείας και Θρησκευμάτων 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1566/85 «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις». 

2. Το εδάφιο ζ της παρ. 1 του άρθρου 88 του Ν. 1566/85. 

3. Την ανάγκη αντιμετώπισης των θεμάτων που αφο¬ 
ρούν τη Δ/νση Σπουδών Δ.Ε. όπως η αξιοποίηση δικτυα- 
κών και υπολογιστικών τεχνολογιών στη Δευτεροβάθμια 
Εκπαίδευση. 

4. Την ανάγκη υλοποίησης των προγραμμάτων του 2ου 
Κοινοτικού Πλαισίου Στήριξης για την Ενέργεια «Ο¬ 
ΔΥΣΣΕΙΑ». 

5. Έγγραφο 1 ΥπΕΣΔΑ/ΥΑΠ/Φ.41.8/Αρ. Πρ. 25829/24.12.98. 

6. Έγγραφο ΥπΕΠΘ/ΚΑ/647/10.2.99. 

7. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Τη συγκρότηση γραφείων στη Διεύθυνση Σπουδών 
Δευτεροβάθμιας Εκπαίδευσης του Υπουργείου Εθνικής 
Παιδείας και Θρησκευμάτων. 

α) Αξιοποίησης Δικτυακών και Υπολογιστικών Τεχνολο¬ 
γιών στην Εκπαίδευση. 

β) Εργαστηρίων Φυσικών Επιστημών, Τεχνολογίας και 
Πληροφορικής. 

2. Η στελέχωση των γραφείων αυτών θα γίνει με διατε¬ 
θειμένους υπαλλήλους ή εκπαιδευτικούς της Δ/νσης 
Σπουδών Δ.Ε. και των άλλων Δ/νσεων του ΥπΕΠΘ που ε¬ 
μπλέκονται στα παραπάνω θέματα. 

3. Κάθε άλλη διάταξη που αντίκειται στις παραπάνω 
ρυθμίσεις, παύει να ισχύει από τη δημοσίευση της από¬ 
φασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

-φ- 

Αριθ. 4148 (3) 

Σύσταση Νομικού Προσώπου στο Δήμο Αμφίπολης Ν. 
Σερρών με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ - Κ.Α.Π.Η.». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π. Δ/τος 410/1995. 

2. Την αριθ. 50/1999 απόφαση του Δ.Σ. Αμφίπολης περί 
συστάσεως Νομικού Προσώπου με την επωνυμία «ΚΕ¬ 
ΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ - 
(Κ.Α.Π.Η.)» αποφασίζουμε: 

1. Συστήνουμε στο Δήμο Αμφίπολης του Νομού Σερρών 
Νομικό Πρόσωπο Δημοσίου Δικαίου με την επωνυμία 
«ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ 
(Κ.Α.Π.Η.) ΑΜΦΙΠΟΛΗΣ». 

2. Σκοπός του Νομικού Προσώπου που συνίσταται σε 
παροχή εξωϊδρυματικής προστασίας ηλικιωμένων είναι: 


α) Η παροχή σε ηλικιωμένα άτομα της περιοχής Δήμου 
Αμφίπολης ιατρικής φροντίδας, φαρμακευτικής περίθαλ¬ 
ψης και εργοαπασχόλησης. 

β) Η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρίσκουν συντροφιά και ηθική 
υποστήριξη. 

γ) Η προσφορά στους ηλικιωμένους οργανωμένης ψυ¬ 
χαγωγίας, εκδρομές επισκέψεις, συνεστιάσεις κ.λπ. 

δ) Η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διάφορες διευκολύνσεις 
κ.λπ. 

ε) Απασχόληση των ηλικιωμένων σε ομάδες αυτενέρ¬ 
γειας σε ποικίλες δραστηριότητες. 

στ) Η πρόληψη βιολογικών, ψυχολογικών και κοινωνι¬ 
κών προβλημάτωντων ηλικιωμένων ώστε να παραμείνουν 
αυτόνομα, ισότιμα και ενεργά μέλη του κοινωνικού συνό¬ 
λου. 

ζ) Η διαφώτιση και η συνεργασία του ευρύτερου κοινού 
και ειδικών φορέων σχετικά με τα προβλήματα και τις α¬ 
νάγκες των ηλικιωμένων. 

η) Η έρευνα σχετικών θεμάτων με τους ηλικιωμένους 
όσον αφορά την υγεία, τα κοινωνικά και άλλα προβλήμα- 
τάτους. 

2. Πόροι του Νομικού Προσώπου είναι: 

α) Επιχορήγηση ή κάθε άλλη παροχή του Κράτους είτε 
απευθείας σ’ αυτό είτε διαμέσου του Δήμου Αμφίπολης. 

β) Ετήσια επιχορήγηση του Δήμου Αμφίπολης ποσού 
1.000.000 δρχ., που μπορεί να αυξάνεται ανάλογα με πς 
ανάγκες του. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική συμμετοχή των μελώντου, 
που έχουν ανάγκη προστασίας. 

ε) Έσοδα από το αντίτιμο πραγμάτων ή υπηρεσιών που 
παρέχονται από το Νομικό Πρόσωπο, 
στ) Πρόσοδοι από τη δική του περιουσία και 
ζ) Κάθε άλλη νόμιμη πρόσοδος. 

3. Το Νομικό Πρόσωπο διοικείται από Διοικητικό Συμ¬ 
βούλιο η σύνθεση του οποίου θα καθορισθεί με απόφαση 
του Δημοτικού Συμβουλίου Αμφίπολης κατά τις διατάξεις 
του άρθρου 203 του Π. Δ/τος 410/1995. 

Το Διοικητικό Συμβούλιο εκλέγει από τα μέλη του τον α¬ 
ντιπρόεδρό του. 

Η θητεία του πρώτου Διοικητικού Συμβουλίου του Νομι¬ 
κού Προσώπου λήγει με τη λήξη της παρούσης Δημοτι¬ 
κής Αρχής. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. Νέα μέλη του Διοικητικού 
Συμβουλίου ορίζονται όταν λήξει η θητεία των παλαιών ή 
όταν κατά τη διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το Διοικητικό Συ μβούλιο λειτουργεί με ελλιπή σύνθεση 
η οποία δεν μπορεί να είναι κατώτερο από τον αριθμό που 
απαιτείται για την απαρτία. 

4. Το Νομικό Πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρό του και 
όταν αυτός απουσιάζει ή κωλύεται από τον αντιπρόεδρό 
του. 

5. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Αμφίπολης για 
το έτος 1999 και για κάθε ένα από τα επόμενα οικονομικά 
έτη δαπάνη ύψους 1.000.000 δρχ. Η αντιμετώπιση της εν 
λόγω δαπάνης θα γίνει με τροποποίηση του προϋπολογι- 

σμού του Δήμου Αμφίπολης οικονομικού έτους 1999. Για 
τα επόμενα οικονομικά έτη η δαπάνη θα προβλέπεται κα¬ 
τά τη σύνταξη του προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 7 Απριλίου 1999 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-Φ- 

Αριθ. 3566 (4) 

Σύσταση ιδίου νομικού προσώπου με την επωνυμία «Σχο¬ 
λική Επιτροπή Λυκείου Δημοτικού Διαμερίσματος Α- 
λέας», στο Δήμο Τεγέας Ν. Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (ΦΕΚ1ΙΟΑ'). 

2. Τις διατάξεις του άρθρου 1 του Ν. 2539/97 «Συγκρό¬ 
τηση της Πρωτοβάθμιας Τοπικής Αυτ/σης» (ΦΕΚ 244Α'). 

3. Τις διατάξεις των άρθρων 198, 199, 200 παρ. 1,3 και 
4 και 203 Δημοτικού και Κοινοτικού Κώδικα Π. Δ/τος 
410/1995 (ΦΕΚ Α'231). 

4. Τις διατάξεις των άρθρων 1,2 και 8 του Ν. 2503/1997 
(ΦΕΚ 107/Α/30.5.1997, που αφορά τη διοίκηση, οργάνω¬ 
ση, στελέχωσητης Περιφέρειας ρύθμιση θεμάτων για την 
τοπική Αυτοδιοίκηση και άλλες διατάξεις». 

5. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά όργανα». 

6. Τις αριθ. 14/1999 και 54/1999 αποφάσεις του Δημοτι¬ 

κού Συμβουλίου Τεγέας, που αφορούν τη σύσταση ιδίου 
νομικού προσώπου με την επωνυμία: «Σχολική Επιτροπή 
Λυκείου Δημοτικού Διαμερίσματος Αλέας», αποφασίζου¬ 
με: , 

1. Συνιστούμε στο Δήμο Τεγέας ίδιο Νομικο Πρόσωπό 
Δημοσίου Δικαίου με την επωνυμία Σχολική Επιτροπή Λυ¬ 
κείου Δημοτικού Διαμερίσματος Αλέας. 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης αναλώσιμων, 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο ε¬ 
φοδιασμός της σχολικής μονάδας με έπιπλα και σκεύη με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικώ ν 
μονάδων. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου (50.000 δρχ.). 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 


δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

4. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

5. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Τεγέας που 
ανέρχεται στο ποσό των 50.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 6 Απριλίου 1999 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-Φ- 

Αριθ. 3564 (5) 

Σύσταση ιδίου νομικού προσώπου με την επωνυμία «Ενι¬ 
αία Σχολική Επιτροπή Δημοτικού Σχολείου και Νηπια¬ 
γωγείου Δημοτικού Διαμερίσματος Σταδίου» στο Δή¬ 
μο Τεγέας Ν. Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (ΦΕΚ 11ΟΑ'). 

2. Τις διατάξεις του άρθρου 1 του Ν. 2539/97 «Συγκρό¬ 
τηση της Πρωτοβάθμιας Τοπικής Αυτ/σης» (ΦΕΚ 244Α"). 

3. Τις διατάξεις των άρθρων 198, 199, 200 παρ. 1,3 και 
4 και 203 Δημοτικού και Κοινοτικού Κώδικα Π. Δ/τος 
410/1995 (ΦΕΚ Α'231). 

4. Τις διατάξεις των άρθρων 1,2 και 8 του Ν. 2503/1997 
(ΦΕΚ 107/Α/30.5.1997, που αφορά τη διοίκηση, οργάνω¬ 
ση, στελέχωσητης Περιφέρειας ρύθμιση θεμάτων για την 
τοπική Αυτοδιοίκηση και άλλες διατάξεις». 

5. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά όργανα». 

6. Τις αριθ. 14/1999 και 54/1999 αποφάσεις του Δημοτι¬ 
κού Συμβουλίου Τεγέας, που αφορούν τη σύσταση ιδίου 
νομικού προσώπου με την επωνυμία: «Ενιαία Σχολική Επι¬ 
τροπή Δημοτικού Σχολείου και Νηπιαγωγείου Δημοτικού 
Διαμερίσματος Σταδίου», αποφασίζουμε: 

1. Συνιστούμε στο Δήμο Τεγέας ίδιο Νομικό Πρόσωπο 
Δημοσίου Δικαίου με την επωνυμία «Ενιαία Σχολική Επι¬ 
τροπή Δημοτικού Σχολείου και Νηπιαγωγείου Δημοτικού 
Διαμερίσματος Σταδίου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης αναλώσιμων, 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο ε- 

φοδιασμός της σχολικής μονάδας με έπιπλα και σκεύη με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου (50.000 δρχ.). 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Τεγέας που 
ανέρχεται στο ποσό των 50.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 6 Απριλίου 1999 

Ο Γενικός Γραμμστέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-·- 

Αθίθ. 3567 (6) 

Σύσταση ιδίου νομικού προσώπου με την επωνυμία «Ενι¬ 
αία Σχολική Επιτροπή Δημοτικού Σχομείου και Νηπια¬ 
γωγείου Δημοτικού Διαμερίσματος Ριζών» στο Δήμο 
Τεγέας Ν. Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (ΦΕΚ110Α'). 

2. Τις διατάξεις του άρθρου 1 του Ν. 2539/97 «Συγκρό¬ 
τηση της Πρωτοβάθμιας Τοπικής Αυτ/σης» (ΦΕΚ 244Α ). 

3. Τις διατάξεις των άρθρων 198,199,200 παρ. 1,3 και 
4 και 203 Δημοτικού και Κοινοτικού Κώδικα Π. Δ/τος 
410/1995 (ΦΕΚ Α'231). 

4. Τις διατάξεις των άρθρων 1,2 και 8 του Ν. 2503/1997 
(ΦΕΚ 107/Α/30.5.1997, που αφορά τη διοίκηση, οργάνω¬ 
ση, στελέχωση της Περιφέρειας ρύθμιση θεμάτων για την 
τοπική Αυτοδιοίκηση και άλλες διατάξεις»· 

5. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά όργανα». 

6. Τις αριθ. 14/1999 και 54/1999 αποφάσειςτου Δημοτι¬ 
κού Συμβουλίου Τεγέας, που αφορούν τη σύσταση ιδίου 
νομικού προσώπου με την επωνυμία: «Ενιαία Σχολική Επι¬ 
τροπή Δημοτικού Σχομείου και Νηπιαγωγείου Δημοτικού 
Διαμερίσματος Ριζών», αποφασίζουμε: 

1. Συνιστούμε στο Δήμο Τεγέας ίδιο Νομικό Πρόσωπο 
Δημοσίου Δικαίου με την επωνυμία ««Ενιαία Σχολική Επι¬ 
τροπή Δημοτικού Σχομείου και Νηπιαγωγείου Δημοτικού 
Διαμερίσματος Ριζών». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 


λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης αναλώσιμων, 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο ε¬ 
φοδιασμός της σχολικής μονάδας με έπιπλα και σκεύη με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου (50.000 δρχ.). 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Τεγέας που 
ανέρχεται στο ποσό των 50.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 6 Απριλίου 1999 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

- ♦— 

Αριθ. 3565 (7) 

Σύσταση ιδίου νομικού προσώπου με την επωνυμία «Σχο¬ 
λική Επιτροπή Γυμνασίου Δημοτικού Διαμερίσματος 
Αλέας» στο Δήμο Τεγέας Ν. Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις» (ΦΕΚ 110Α'). 

2. Τις διατάξεις του άρθρου 1 του Ν. 2539/97 «Συγκρό¬ 
τηση της Πρωτοβάθμιας Τοπικής Αυτ/σης» (ΦΕΚ 244Α'). 

3. Τις διατάξεις των άρθρων 198,199,200 παρ. 1,3 και 
4 και 203 Δημοτικού και Κοινοτικού Κώδικα Π. Δ/τος 
410/1995 (ΦΕΚ Α'231). 

4. Τις διατάξεις των άρθρων 1,2και8του Ν. 2503/1997 
(ΦΕΚ 107/Α/30.5.1997, που αφορά τη διοίκηση, οργάνω¬ 
ση, στελέχωση της Περιφέρειας ρύθμιση θεμάτων για την 
τοπική Αυτοδιοίκηση και άλλες διατάξεις». 

5. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Α του Ν. 1558/85 «Κυ¬ 
βέρνηση και Κυβερνητικά όργανα». 

6. Τις αριθ. 14/1999 και54/1999 αποφάσεις του Δημοτι¬ 
κού Συμβουλίου Τεγέας, που αφορούν τη σύσταση ιδίου 
νομικού προσώπου με την επωνυμία: «Σχολική Επιτροπή 

Γυμνασίου Δημοτικού /διαμερίσματος Αλέας», αποφασί¬ 
ζουμε: 

1. Συνιστούμε στο Δήμο Τεγέας ίδιο Νομικό Πρόσωπο 
Δημοσίου Δικαίου με την επωνυμία «Σχολική Επιτροπή 
Γ υμνασίου Δημοτικού Διαμερίσματος Αλέας». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης αναλώσιμων, 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, ε¬ 
ξοπλισμού και γενικά των διδακτηριακών εγκαταστάσεων. 

δ) Η φρονπ'δα για την εξεύρεση άλλων πόρων και ο ε¬ 
φοδιασμός της σχολικής μονάδας με έπιπλα και σκεύη με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 


3. Πόροι του Νομικού Προσώπου είναι: 

α) Ετήσια επιχορήγηση του Δήμου (50.000 δρχ.). 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

4. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

5. Με την παρούσα απόφαση προκαλείται ετήσια δαπά¬ 
νη σε βάρος του προϋπολογισμού του Δήμου Τεγέας που 
ανέρχεται στο ποσό των 50.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 6 Απριλίου 1999 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Γ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ - Μέχρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ . Από 8 σελ(δες και άνω .ιροσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ,λπ. προσωπικού Ν.Π.Δ.Δ.) 

Παράρτημα (Προκηρύξεις θέσεωνΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 * . 

70.000 » . 3.500 » . 

30.000 » . 1-500 » . 

15.000 » . 750 >* . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 * . 

250.000 » . 12.500 ** . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 * . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 

υε τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. , 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. . , Α 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Γ Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 | 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






